Cinta Untuk Raf

Cinta Untuk Raf 
ialah sebuah siri drama televisyen Malaysia 2021 arahan Zek Zukry dibintangi Luqman Hafidz dan Sasqia Dahuri. Diadaptasi dari novel bertajuk sama karya Rabihah Nur Ridhuan, siri ini memulakan tayangan di Slot Bidadari (TV1) bermula 15 Februari 2021.

Sinopsis

Manisnya cinta apabila ia diakhiri dengan sebuah perkahwinan. Impian yang dipendam selama dua tahun oleh Orked dan Raf akhirnya tercapai jua. Raf anak tunggal yang suka dipujuk bukannya memujuk membuatkan Orked jadi keliru sendiri. Walau bagaimanapun, cinta Orked tetap kukuh buat Raf.

Namun sayangnya manisnya cinta mereka menemui penamatnya apabila kemunculan skandal di antara bapa Raf iaitu Encik Rahman dan Tasya. Skandal itu menjadi titik permulaan kepada keruntuhan rumah tangganya kerana Tasya rupa-rupanya adalah Humaira, adik Orked yang dicarinya selama ini.

Raf dipaksa oleh ibunya, Puan Aqilah supaya menceraikan Orked apabila ibunya mengetahui pertalian di antara Tasya dengan Orked. Raf tidak mampu memilih. Orked pula tersepit. Tambahan pula Tasya menghidap penyakit Dissociative Identity Disorder (DID) iaitu kecelaruan identiti. Kerana hati yang luka, Raf terpaksa melepaskan cintanya pergi. Adakah Raf dan Orked mampu untuk menerima takdir yang ditentukan buat mereka?

Pelakon
 Luqman Hafidz sebagai Raf
 Sasqia Dahuri sebagai Dr Orked Huwaina 
 Tash Yong sebagai Humaira / Tasya / Inara
 Badrul Muhayat sebagai Raza
 Dilla Ahmad sebagai Aqilah
 Mustaqim Bahadon sebagai Noah Sulaiman
 Tina Rasid sebagai Nadirah
 Zarynn Min sebagai Lily
 Idris Md Diah sebagai Ariz 
 Ema Akma sebagai Zaharah 
 Melissa Campbell sebagai Dr Kim 
 Kristina Vinokree sebagai Sherena Mona 
 Dayana Jasmin sebagai Humairah 12 tahun

Rujukan